O‘zbekistonda dollarning rasmiy kursi qatorasiga olti bor pastlashdan so‘ng ko‘tarildi. Markaziy bank xorijiy valutalarning o‘zbek so‘miga nisbatan 14 aprelda amalda bo‘ladigan qiymatini belgiladi. Unga ko‘ra, dollarning rasmiy kursi 20,97 so‘mga ko‘tarilib, 11 335,97 so‘mni tashkil qildi. Yevro 20,28 so‘mga pastlab, 12 282,52 so‘m bo‘ldi. Rubl 6,57 so‘mga ko‘tarilib, 141,88 so‘m bo‘ldi. 12 aprel kuni dollarning rasmiy kursi ketma-ket oltinchi bor pastlab, 11 315 so‘mni tashkil qilgandi.